open-index/open-wikipedia-markdown huggingface dataset:
కోర్ట్ (2014 సినిమా)

right|thumb|250px|సినిమా పోస్టరు

***కోర్ట్***  అనేది న్యాయస్థానం నేపథ్యంలో సాగే భారతీయ సినిమా. ఇది 2014 నాటి సినిమా దీనికి రచన, దర్శకత్వం చైతన్య తమ్హానే వహించగా, ఇది ఆయన తొలిగా దర్శకత్వం వహించిన సినిమా. కొత్తనటులను కలిగివున్న ఈ సినిమా ముదివయస్కుడైన, జైల్లో పెట్టబడ్డ జానపద గాయకుని ఇతివృత్తంతో భారతీయ న్యాయవ్యవస్థ తీరుతెన్నులను పరిశీలిస్తోంది.

*కోర్టు* pసినిమా మొట్టమొదట 71వ వెనిస్ అంతర్జాతీయ సినీ ఉత్సవంలో 2014 సెప్టెంబరు 4న మొదట విడుదలైంది, అక్కడ లయన్ ఆఫ్ ది ఫ్యూచర్ విభాగంలో హారిజన్స్ కేటగిరీలో ఉత్తమ చిత్రంగా జ్యూరీ ఎంపిక చేసింది. వెరైటీ పత్రికకు చెందిన జే వీస్ బర్గ్ ఈ సినిమాను గురించి రాస్తూ "ఈ సినిమా భారతీయ న్యాయవ్యవస్థను చర్మం ఒలిచి చూపించినట్టు చూపిస్తారు. అందుకు గొప్పగా అర్థంచేసుకుని, అద్భుతమైన స్క్రిప్టు (అందించిన రచయిత)కు ధన్యవాదాలు ." ముంబై, వియన్నా, అనతల్యా, సింగపూర్ వంటి ఫిల్మ్ ఫెస్టివల్స్ సహా 18 ఇతరచోట్ల అవార్డులు పొందింది. 2015 సంవత్సరంలో, 2014 సినిమాలకు గాను 62వ జాతీయ సినిమా పురస్కారంలో ఉత్తమ చిత్రం అవార్డు పొందింది.

*కోర్ట్* సినిమా థియేటర్లలో 2015 ఏప్రిల్ 17న దేశవ్యాప్తంగా థియేటర్లలో విడుదలైంది. ఉత్తమ విదేశీ భాషా సినిమా విభాగంలో భారతదేశం తరుఫున ఆస్కార్ అవార్డులకు కోర్ట్ సినిమాను అధికారిక ఎంట్రీగా పంపారు.

## తారాగణం

* నారాయణ్ కాంబ్లేగా వీర సతీదార్
* వినయ్ వోరాగా వివేక్ గోంబర్
* పబ్లిక్ ప్రాసిక్యూటర్ నూతన్‌గా గీతాంజలి కులకర్ణి
* సదావర్తే జడ్జిగా ప్రదీప్ జోషి
* షర్మిలా పవార్‌గా ఉషా బానే
* సుబోధ్‌గా శిరీష్ పవార్

## మూలాలు

వర్గం:జాతీయ ఉత్తమ చిత్రం పురస్కారం పొందిన సినిమాలు
వర్గం:మరాఠీ సినిమాలు
పెయ్యేటి

**పెయ్యేటి** తెలుగువారిలో కొందరి ఇంటిపేరు. వీరి ఇంటిపేరు పెయ్యేరు అనే ఊరి పేరు నుండి పుట్టింది.

* పెయ్యేటి రంగారావు
* పెయ్యేటి లక్ష్మీకాంతమ్మ - ప్రముఖ తెలుగు కవయిత్రి.
పటేల్ సుధాకర్ రెడ్డి

thumb|పటేల్ సుధాకర్ రెడ్డి
**పటేల్ సుధాకర్ రెడ్డి ** ప్రముఖ మావోయిస్ట్ నాయకుడు. భారత కమ్యూనిస్ట్ పార్టీ (మావోయిస్ట్) కేంద్ర కమిటీ నాయకుడిగా పనిచేశాడు.
తెలంగాణ రాష్ట్రంలోని మహబూబ్ నగర్ జిల్లా మల్దకల్ మండలంలోని కుర్తి రావులచెర్వు గ్రామానికి చెందినవాడు.భూస్వామ్య కుటుంబానికి చెందినవాడు అయినా, చదువుకొనే రోజుల్లో రాడికల్ సిద్దాంతాల పట్ల ఆకర్షితుడై గద్వాలలో మహారాణి ఆదిలక్ష్మీ దేవమ్మ డిగ్రీ కళాశాలలో రాడికల్ స్టూడెంట్ యూనియన్‌లో చేరి క్రియాశీలంగా పనిచేశాడు. తరువాత పీపుల్స్ వార్ గ్రూప్‌లో సభ్యుడిగా చేరాడు. పీపుల్స్ వార్ గ్రూప్‌ తదనంతర కాలంలో భారత కమ్యూనిస్ట్ పార్టీ (మావోయిస్ట్)గా మారింది. 
1983లో ఉత్తర తెలంగాణలోని ఏటూరు నాగారం-మహదేవ్‌పూర్ ఆటవీ ప్రాంతంలో  మావోయిస్ట్ గెరిల్లా దళనాయకుడిగా పనిచేశాడు.
మహదేవ్‌పూర్  తరువాత ఇతనిని పార్టీ నాయకత్వం గడ్చిరోలీ జిల్లాకు బదిలీ చేసింది. 1992లో బెంగళూరులో అరెస్ట్ అయ్యేదాకా  అక్కడే పనిచేశాడు. ఏడు సంవత్సరాల కారాగారాజీవితాన్ని అనుభవించాకా తిరిగి విప్లవ పంథాలో దండకారాణ్యంలో రహస్య జీవితాన్ని కొనసాగించాడు. 2005లో ఆతను పార్టీ కేంద్ర కమిటీలో కీలక పాత్ర పోషించాడు.  
2009 మే 23 వ తేదిన వరంగల్ జిల్లాలో  జరిగిన ఎదురుకాల్పుల్లో మరణించాడు. అయితే అతనిని అంతకు ముందే మహారాష్ట్రలోని  నాసిక్ దగ్గర అరెస్ట్ చేసి, చిత్రహింసలకు గురిచేసి, హత్యచేశారని  ఆరోపణలు ఉన్నాయి.   
## బయటి లంకెలు
*On the murder of two CPI(M) comrades in Andhra Pradesh, *A World to Win News Service*, July 13, 2009
*Maoist top leader Sudhakara Reddy gunned down in encounter

## మూలాలు

వర్గం:భారత కమ్యూనిస్టు పార్టీ(మావోయిస్ట్) నాయకులు
వర్గం:మావోయిస్టులు
వర్గం:జోగులాంబ గద్వాల జిల్లా నక్సలైట్లు
వర్గం:పోలీసు ఎదురుకాల్పుల్లో మరణించిన తెలంగాణ ఉద్యమకారులు
మైపాడు బీచ్

బంగాళాఖాతం తీరంలో ఉన్న ఒక బీచ్ **మైపాడు బీచ్**. ఇది ఆంధ్రప్రదేశ్ లోని నెల్లూరు జిల్లాలో నెల్లూరుకు తూర్పుగా 25 కిలోమీటర్ల (16 మైళ్ల) దూరంలో మైపాడు వద్ద ఉన్నది. ఈ బీచ్ ఆంధ్ర ప్రదేశ్ పర్యాటక అభివృద్ధి సంస్థ చే నిర్వహించబడుతుంది. ఈ బీచ్ జాలర్లు చేపలు పట్టేందుకు అనువుగా అవకాశాలు అందిస్తుంది, పర్యాటకులకు ఆహ్లాదాన్ని కలిగిస్తుంది. ఆంధ్ర ప్రదేశ్ పర్యాటక అభివృద్ధి సంస్థ వాటర్ స్పోర్ట్స్, రిసార్ట్స్ వంటి వాటిని అభివృద్ధి చేయటం ద్వారా, వినోద కార్యకలాపాలను ఏర్పాటు చేయటం ద్వారా మైపాడు బీచ్ ను ప్రోత్సహించడానికి నిర్దిష్ట చర్యలు తీసుకుంటోంది. పర్యాటకులు ఇక్కడ సముద్రంలో బోటు షికారు చేయడానికి పర్యాటక అభివృద్ధి సంస్థ బైకు వంటి మరబోటును ఏర్పాటు చేసింది.

## మూలాలు

వర్గం:సముద్రతీరాలు
గెడ్డాపు సత్యం

**గెడ్డాపు సత్యం** ప్రముఖ పద్యకవి, సాహితీవేత్త.
## జీవిత విశేషాలు

ఈయన శ్రీకాకుళం జిల్లా, సంతకవిటి మండలం, కాకరపల్లి గ్రామంలో 1936, ఫిబ్రవరి 3న లక్ష్మమ్మ, ఎర్రంనాయుడు దంపతులకు జన్మించారు. శ్రీకాకుళంలోని డిగ్రీ కళాశాలలో ఆచార్యులుగా పనిచేశారు.

## సాహితీసేవ

వీరు త్రిలిఙ్గపత్రిక, మిసిమి తదితర మాసపత్రికల్లో వ్యాసాలు రాశారు. ఆకాశవాణిలో కవితా స్రవంతి కార్యక్రమంలో స్వీయ కవితలు వినిపించారు. వర్ణనరత్నాకరం అనే పద్య సంకలనాలకు ఆయన వ్యాఖ్యానాలు రాశారు.

## రచనలు

# మృత్యుంజయుడు
# జైత్రయాత్ర 
# శివకేశవమ్‌
# ప్రసన్నధర్మము
# కవితా వైజయంతి 
# శ్రీ వేణుగోపబాల శతకము 
# త్రికుటేశ్వర సుప్రభాతం మొదలైనవి.

## మరణం
వీరు విశాఖపట్నంలోని ఒక ప్రైవేటు ఆసుపత్రిలో చికిత్సపొందుతూ శ్వాసకోశ వ్యాధితో జనవరి 8, 2015న మరణించారు.
## మూలాలు

వర్గం:2015 మరణాలు
వర్గం:తెలుగు కవులు
వర్గం:శ్రీకాకుళం జిల్లా కవులు
వర్గం:శ్రీకాకుళం జిల్లా రచయితలు
వర్గం:కళింగాంధ్ర కవులు
వర్గం:శ్రీకాకుళం జిల్లా ఉపాధ్యాయులు
సిల్వర్(I)ఫ్లోరైడ్

**సిల్వర్ (I)ఫ్లోరైడ్**ఒక అకర్బన రసాయన సమ్మేళనం.వెండి/సిల్వర్, ఫ్లోరిన్ మూలకాల సంయోగం వలన ఈ సమ్మేళనపదార్థం ఏర్పడినది. ఫ్లోరిన్‌తో వెండి ముకాలం ఏర్పరచు మూడు సంయోగ పదార్థాలలో సిల్వర్ (I)ఫ్లోరైడ్‌ ప్రధానమైన సంయోగపదార్థం. సిల్వర్ (I)ఫ్లోరైడ్ యొక్క రసాయన సంకేతపదం AgF.సిల్వర్, ఫ్లోరిన్‌ల మిగతా రెండు సంయోగపదార్థాలు సిల్వర్ సబ్‌ఫ్లోరైడ్, సిల్వర్(II)ఫ్లోరైడ్‌లు. సిల్వర్(I)ఫ్లోరైడ్‌ పలురకాలైన ఇతర ప్రయోజనాలను కలిగిఉన్నది. ఫ్లోరినేసనులో ఉపయోగిస్తారు, సేంద్రియ సంశ్లేషణలో డిసిలిలెసన్(desilylation)గా ఉపయోగిస్తారు.

## భౌతిక ధర్మాలు

సిల్వర్ (I)ఫ్లోరైడ్ఒక ఘన సమ్మేళనం.పసుపు-బ్రౌన్ రంగులో ఉన్న ఘనపదార్థం.సిల్వర్(I)ఫ్లోరైడ్ అణుభారం 126.87 గ్రాములు/మోల్.15&nbsp;°C ఉష్ణోగ్రతవద్ద సిల్వర్(I)ఫ్లోరైడ్‌ సంయోగ పదార్థం సాంద్రత5.852 గ్రాములు/సెం.మీ3.సిల్వర్(I)ఫ్లోరైడ్‌ ద్రవీభవన స్థానం 435&nbsp;°C (815&nbsp;°F;708K)., బాష్పీభవన స్థానం 1,159&nbsp;°C (2,118&nbsp;°F; 1,432 K).నీటిలో ద్రావణియత కల్గి ఉంది. 0&nbsp;°C వద్ద 100 మి.లీ. నీటిలో 85.78 గ్రాముల సిల్వర్ (I)ఫ్లోరైడ్‌ కరుగగా,10&nbsp;°C నీటి ఉష్ణోగ్రతవద్ద 119.8 గ్రాములు, 25&nbsp;°C వద్ద179.1గ్రాములు, 50&nbsp;°C వద్ద213.4 గ్రాములు కరుగును.అనగా నీటి ఉష్ణోగ్రత పెరిగేకొలది, అందులో కరుగు సిల్వర్ (I)ఫ్లోరైడ్పరిమాణం కూడాపెరుగును. అంతియే కాకుండా హైడ్రోజన్ ఫ్లోరైడ్, మిథనాల్ లో కూడా కరుగును.

## ఉత్పత్తి
అత్యంత శుద్ధమైన సిల్వర్(I)నైట్రేట్ ను సిల్వర్ కార్బోనేట్ ను 310&nbsp;°C వద్ద, ఒక ప్లాటినం నాళిక/గొట్టంలో హైడ్రోజన్ ఫ్లోరైడ్ కలిగిన పరిసరాల్లో వేడి చెయ్యడం వలన ఉత్పత్తి చేసెదరు: Ag2CO3 + 2HF → 2AgF + H2O + CO2
పరిశోధన లేదా ప్రయోగశాలల్లో సిల్వర్(I)నైట్రేట్ ను ఉత్పత్తి చెయ్యుటకై వాయురూపంలో ఉన్న హైడ్రోజన్ ఫ్లోరైడ్ ను ఉపయోగించరు. బదులుగా సిల్వర్ టెట్రాఫ్లోరోబోరేట్ ను ఉష్ణవియోగం చెందించుట ద్వారా ఉత్పత్తి చేసెదరు.
::AgBF4 → AgF + BF3
మరోప్రత్నామ్యాయ విధానంలో సిల్వర్(I)ఆక్సైడ్ ను గాఢ హైడ్రోఫ్లోరిక్ ద్రవంలో కరగించి,ఏర్పడిన ద్రవంలో అసిటోన్ చేర్చి,అవక్షెపముగా సిల్వర్ (I)ఫ్లోరైడ్ను వేరు చేసెదరు.
::Ag2O + 2HF → 2 AgF + H2O

## ఇతర గుణాలు
### ద్రావణియత

ఇతర సిల్వర్ హలినైడులకు భిన్నంగా సిల్వర్ (I)ఆక్సైడ్ నీటిలో అధిక ద్రావణియత కలిగి ఉంది.ఒక లీటరునీటిలో 1800 గ్రాముల సిల్వర్ (I)ఆక్సైడ్ కరుగుతుంది.అలాగే అసిటోనైట్రైల్(acetonitrile)లో కుడా కొంత మేర కరుగుతుంది.క్షార లోహ ఫ్లోరైడులలవలె సిల్వర్ (I)ఆక్సైడ్ సమ్మేళనపదార్థం హైడ్రోజన్ ఫ్లోరైడులో కరిగి వాహక ద్రవాణాన్ని ఏర్ప రచును.

## ఉపయోగాలు
### సేంద్రియ సంశ్లేషణ

సిల్వర్(I)ఫ్లోరైడును సేంద్రియ సంశ్లేషణలో ఉపయోగిస్తారు.ఆర్గానో ఫ్లోరిన్ రసాయన శాస్త్రంలో బహుళ బంధాలలో ఫ్లోరిన్ ను చేర్చుటకు సిల్వర్(I)ఫ్లోరైడును ఉపయోగిస్తారు.ఉదాహరణకు అసిటోనైట్రైల్ ద్రావణంలో పెర్ఫ్లోరో అల్కేన్స్ (perfluoroalkenes )కు సిల్వర్(I)ఫ్లోరైడును చేర్చడం వలన పెర్ఫ్లోరోఅల్కైల్ సిల్వర్(I)ఉత్పత్తులు ఏర్పడును.థైయొ యూరియా నుండి అనుబంధ ఉత్పత్తులను తయారు చేయునపుడు సిల్వర్(I)ఫ్లోరైడును డిసల్ఫురేసన్-ఫ్లోరినేసన్ కారకంగా ఉపయోగిస్తారు.

### అసేంద్రియ సంశ్లేషణ
అసెంద్రియ పదార్థాల సంశ్లేషణలో కూడా సిల్వర్(I)ఫ్లోరైడును ఉపయోగిస్తారు.

## మూలాలు/అధారాలు

వర్గం:రసాయన శాస్త్రం
వర్గం:అకర్బన సమ్మేళనాలు
వర్గం:సిల్వర్ సమ్మేళనాలు
శ్రీపాద శ్రీ వల్లభ దేవాలయం (కురుపురం)

శ్రీ దత్తాత్రేయ మొదటి అవతారంగా భావించే శ్రీపాద శ్రీ వల్లభ దేవాలయం కర్ణాటక రాష్ట్రం రాయిచూరు జిల్లాకు చెందిన కురుపురంలో ఉంది. ఈ ఆలయం తెలంగాణ, కర్ణాటకరాష్ట్రాల సరిహద్దులో, కృష్ణా నది మధ్యలో గల ద్వీపంలో ఉంది. పాదుకా రూపంలో దర్శనం ఇస్తున్నారు. ఈ గ్రామాన్ని కురుగడ్డి, కురువాపూర్, కురుగడ్డ అంటారు. 

## మత ప్రాముఖ్యత

శ్రీపాద శ్రీ వల్లభ తన జీవితంలో చాలా కాలం ఇక్కడే నివసించాడు. ఇక్కడ అనేక లీలలు చేశాడు అని శ్రీ గురు చరిత్ర, ఇతర పవిత్ర పుస్తకాలలో ఉంది. గురుచరిత్ర ప్రకారం కురుపురం సందర్శించిన వారిని, అన్ని సమస్యలను నుండి విముక్తి కలుగుతుంది, ఆరోగ్యం బాగుపడి, సంపన్న జీవితం గదుపుతారు. ఇక్కడ శ్రీ తెంబే స్వామి ధ్యానం చేసే గుహ ఉంది. కురుపురం చాలా ప్రశాంతంగా ఉంటుంది.

## ఎలా చేరాలి?

కురుపురం చేరుకోవడానికి తరచుగా ఉపయోగించే రెండు మార్గాలున్నాయి. కర్ణాటక రాష్ట్రంలో రాయచూర్ ద్వారా ఒకటి. మరొకటి తెలంగాణ రాష్ట్రంలో మక్తల్ ద్వారా ఉంది. ఎటునుండి వెళ్ళినా ఈ ద్వీపం చేరుకోవడానికి పుట్టి లేదా తెప్ప ద్వారా కృష్ణానదిని దాటాలి.

## రాయచూరు మార్గం

రాయచూర్, పూనే నుండి రైలు ద్వారా 10 లేదా 12 గంటల ప్రయాణం. రాయచూరులో రైలు దిగి అత్కూర్ (40 కిలోమీటర్ల) వరకు బస్సులు, రిక్షాలూ నడుస్తూంటాయి. గుల్బర్గాకు వెళ్ళే రహదారిపై మసీదు తర్వాత కుడి మలుపు తీసుకొన్నాకదాదాపు 35 కిలోమీటర్ల దూరంలో దేవాలయం ఉంది. పుట్టి లేదా తెప్ప ద్వారా కృష్ణా నదిని దాటుతారు. కావున సాయంత్రం 4 గంటల లోపు ప్రయాణం పూర్తి చేసుకోవాలి.

## మక్తల్ నుండి మార్గం

మక్తల్ (మహబూబ్ నగర్ జిల్లా, తెలంగాణ) మహబూబ్ నగర్ బస్సు స్టేషన్ నుండి 68 కిలోమీటర్ల దూరంలోను, హైదరాబాదు నుండి 168 కిలోమీటర్ల దూరంలో ఉంది. మహబూబ్ నగర్ నుండి రాయచూరు వెళ్ళే బస్సులు కొన్ని, మక్తల్ వద్ద ఆగుతాయి. మక్తల్ నుండి కృష్ణ నది ఒడ్డుకు, ఆటో లేదా టాక్సీ (జీప్) ద్వారా చేరుకోవచ్చు. కృష్ణా నది ఒడ్డు నుండి మక్తల్ 17 కిలోమీటర్ల దూరంలో ఉంది. చిన్న పడవలు (పుట్టి లేదా తెప్ప) అద్దెకు తీసుకొనవచ్చు ఇక్కడ నది ఒడ్డున రెండు స్థానాలు ఉన్నాయి. వన్ పంచదేవ్ పహాడ్, మరొక ఒక విఠల్ బాబా ఆశ్రమం వెనుక, ఆశ్రమం నుండి 1 కి.మీ. దూరంలో ఉంది.వర్షా కాలంలో కృష్ణా నదిలో నీరు నిండుగా ఉన్నప్పుడు, విఠల్ బాబా ఆశ్రమం సమీపంలో పుట్టి లేదా తెప్పల సంఖ్య తక్కువ ఉంటుంది. ప్రయాణం కూడా ప్రమాదకరం.

## మూలాలు

## ఇతర లింకులు
* *Shri Dattatreya Dnyankosh* by Dr. P. N. Joshi (Shri Dattateya Dnyankosh Prakashan, Pune, 2000).
* *Datta-Sampradyacha Itihas* (*History of Datta Sampradaya*) by Dr. R. C. Dhere (Padmagnadha Prakashan, Pune).
* * Sri Pada Charitra- Shankar Bhatt ( Submitted in Telugu Version by Sri Malladi Diskhitulu)*
* * [https://sites.google.com/site/sripadashrivallabha/ Sankshipta Sripada Srivallabha Charitramrutam Parayana grantham] (abridged by Smt Prasanna Kumari Telugu Version)*
* * SriPada Sri Vallabha Website - www.sripadavallabha.org*
* * SriPada Vallabha Miracles - www.sripadavallabhamiracles.com*
* వికీమాపియా.ఆర్గ్ లో కురుపురం ఉనికి
* యూట్యూబ్ లో ఈ క్షేత్ర మహిమలు
ఇలస్ట్రేటెడ్ వీక్లీ ఆఫ్ ఇండియా

***ది ఇలస్ట్రేటెడ్ వీక్లీ ఆఫ్ ఇండియా***,భారతదేశం నుండి ఇంగ్లీషు భాషలో వెలువడిన ప్రఖ్యాత వారపత్రిక. ఈ పత్రిక 1880లో టైమ్స్ ఆఫ్ ఇండియాకు అనుబంధ వారపత్రికగా ప్రారంభమైంది. తరువాత 1923లో ది ఇలస్ట్రేటెడ్ వీక్లీ ఆఫ్ ఇండియాగా పేరు మార్చబడింది. ఈ పత్రిక 1993లో మూతపడింది. పాఠకలోకంలో **వీక్లీ**గా పేరుగాంచిన ఈ పత్రిక ఒక శతాబ్దానికి పైగా భారతదేశపు ముఖ్యమైన ఇంగ్లీషు పత్రికగా పరిగణించబడింది.ఈ పత్రికను టైమ్స్ ఆఫ్ ఇండియా గ్రూపు సంస్థ బెన్నెట్ కోలమెన్ & కంపెనీ లిమిటెడ్ బొంబాయి నుండి ప్రచురించింది. ఈ పత్రిక మామూలు వార పత్రికల కంటే చాలా పెద్దగా, మామూలు దిన పత్రికల కంటే చిన్నగా, ఒక విలక్షణమైన పరిమాణంలో ఉండేది. 

ఈ పత్రికకు సీన్ మాండీ (ఐరిష్ దేశీయుడు), ఎ.ఎస్.రామన్, సుబ్రతా బెనర్జీ, కుష్వంత్ సింగ్, ఎం వి కామత్, ప్రీతిష్ నంది మొదలైనవారు సంపాదకులుగా ఉన్నారు. ఈ పత్రికలో ఆర్.కె.లక్ష్మణ్, మారియో మిరాండ కార్టూనులు గీసేవారు. ఈ పత్రికలో సిద్ధార్థ్ కక్, దేవానంద్ మిశ్రా, కమలా దాస్, నిర్మల్ వర్మ, కమలా మార్కాండేయ, జగ్‌జీత్ సింగ్, కింగ్స్లే మార్టిన్, రఘుబీర్ సింగ్, రవి దయాళ్, ఉమా రాంనాథ్, నందితా కృష్ణ, అరుణ్ గాంధీ, ఎ.ఎన్.సేన్, ఆర్.కె. నారాయణ్, గురుదేవ్ శరణ్ మొదలైనవారి రచనలు ప్రచురితమయ్యాయి.

ఈ పత్రిక నవంబరు 13, 1993 నుండి వెలువడటం నిలిచిపోయింది.

చాలామంది యువపాఠకులకు ఇంగ్లీషు భాషలో తమ పరిజ్ఞానాన్ని పెంపొందించుకోవడానికి ఈ పత్రిక దోహదపడింది.

## మూలాలు

## బయటి లింకులు

* *టైమ్స్ గ్రూపు* వెబ్‌సైటులో మైక్రో ఫిల్ములలో ఇలస్ట్రేటెడ్ వీక్లీ
*Recalling Weekly 

వర్గం:భారతీయ వార్తాపత్రికలు
వర్గం:వారపత్రికలు
వర్గం:ఆగిపోయిన పత్రికలు
వర్గం:1880 స్థాపితాలు
వర్గం:ఆంగ్ల పత్రికలు
యశ్వంత్పూర్ - ముజఫర్పూర్ వీక్లీ ఎక్స్‌ప్రెస్

**యశ్వంత్పూర్ - ముజఫర్పూర్ వీక్లీ ఎక్స్‌ప్రెస్** భారతీయ రైల్వేలు వ్యవస్థలో ఒక ఎక్స్‌ప్రెస్ రైలు. ఇది యశ్వంత్పూర్ రైల్వే స్టేషను, హౌరా రైల్వే స్టేషను మధ్య నడుస్తుంది.

## జోను, డివిజను
ఈ సూపర్‌ఫాస్ట్ ఎక్స్‌ప్రెస్ రైలు భారతీయ రైల్వేలు లోని తూర్పు మధ్య రైల్వే జోన్ పరిధిలోకి వస్తుంది. రైలు సంఖ్య : రైలు నంబరు: 15227, తరచుదనం (ఫ్రీక్వెన్సీ) : ఈ రైలు వారానికి ఒక రోజు నడుస్తుంది.
## బెగుసారై స్టేషను వద్ద నిలుపుదల
రైలు నంబరు :15227/15228 యశ్వంత్పూర్ - ముజఫర్పూర్ - యశ్వంత్పూర్ వీక్లీ ఎక్స్‌ప్రెస్ నకు ఈస్ట్ సెంట్రల్ రైల్వే జోన్, సోన్పూర్ డివిజన్‌ లోని బెగుసారై రైల్వే స్టేషను వద్ద అదనపు విరామము 18.09.2015 నుండి అందించబడుతున్నది. రైలు నంబరు :15227 యశ్వంత్పూర్ - ముజఫర్పూర్ వీక్లీ ఎక్స్‌ప్రెస్ బెగుసారై రైల్వే స్టేషను వద్దకు గం. 00.38 ని.లకు వచ్చి గం. 00.40 ని.లకు బయలు దేరుతుంది.

## మూలాలు

వర్గం:భారతీయ రైల్వేలు ప్రయాణీకుల రైళ్లు
వర్గం:భారతీయ ఎక్స్‌ప్రెస్ రైళ్ళు
వర్గం:తూర్పు మధ్య రైల్వే ఎక్స్‌ప్రెస్ రైళ్ళు
వర్గం:తూర్పు మధ్య రైల్వే జోన్
చెన్నకేశవాలయం (కారంపూడి)

**చెన్నకేశవాలయం (కారంపూడి)**

కారంపూడి చెన్నకేశవాలయాన్ని పల్నాటి బ్రహ్మనాయుడు కట్టించాడు. ఇది పల్నాడులో విశిష్టమైన దేవాలయం. చెన్నకేశవ స్వామిని ప్రతిష్ఠించిన ఈ ఆలయం ఒకపక్కన ఆధ్యాత్మిక చింతన కలిగిస్తూనే, మరోపక్కన పల్నాటి వీరత్వాన్ని ప్రబోధిస్తూ ఉంటుంది. అందుకే ఈ గుడిని గురించి విశేషంగా చెప్పుకుంటారు.
కారంపూడి వీరత్వానికి పెట్టింది పేరు. అందుకు తగ్గట్టుగానే, ఈ గుడిలో వీరావేశాన్ని పెంచి పోషించే ఆయుధాలు ఉన్నాయి. చెన్నకేశవాలయం పశ్చిమ ముఖంగా ఉంది. ఈ దేవాలయం గర్భగృహం, అంతరాలయం, మండపం - మూడు భాగాలుగా ఉంటుంది. మండపంలో చెన్నకేశవుని వాహనం గరుత్మంతుడు, బ్రహ్మనాయుడి ఆయుధం కోతతం, బాలచంద్రుడి ఆయుధం సామంతం, కన్నమదాసు ఆయుధం భైరవ ఖడ్గం ఉంటాయి. ఇక గర్భగుడిలో చెన్నకేశవ స్వామి, రాజ్యలక్ష్మి అమ్మవారు దర్శనమిస్తారు.
ఈ చెన్నకేశవాలయం గుంటూరు జిల్లా పల్నాటి సీమ, కారంపూడి గ్రామంలో ఉంది. బ్రహ్మనాయుడి పేరు చెప్పగానే చాపకూడు  గుర్తొస్తుంది. కులాల వ్యత్యాసం విపరీతంగా ఉండి, నిమ్న జాతులుగా పరిగణించే కొన్ని కులాలు అవమాన భారంతో కుంగిపోతున్న రోజుల్లో బ్రహ్మనాయుడు చాపకూడు సిద్ధాంతాన్ని అమలుపరిచాడు. అన్ని కులాలవారినీ ఒకదగ్గర కూర్చోబెట్టి బంతి భోజనం పెట్టించాడు.
కౌరవ, పాండవుల మహాభారత యుద్ధం మాదిరిగానే పల్నాటి యుద్ధం అన్నదమ్ముల మధ్య చెలరేగింది.అంతులేని కల్లోలాన్ని కలిగించి, అశాంతికి దారితీసిన పల్నాటి యుద్ధం జరిగింది ఈ కారంపూడిలోనే జరిగింది. ఆ యుద్ధ చిహ్నాలు ఆలయంలో కనిపిస్తాయి. చెన్నకేశవ స్వామినే కాకుండా ఈ ఆయుధాలను కూడా పూజిస్తారు.

## మూలాలు
* https://mygov.in/sites/default/files/user_submission/0c8b06d93e7be47f52636fadaf618fff.pdf

వర్గం:దేవాలయాలు
అండమాన్ ఎక్స్‌ప్రెస్

**జమ్ము తావి - చెన్నై అండమాన్ ఎక్స్‌ప్రెస్** భారతీయ రైల్వేలు వ్యవస్థలో ఒక ఎక్స్‌ప్రెస్ రైలు. ఇది జమ్ము తావి రైల్వే స్టేషను, చెన్నై రైల్వే స్టేషను మధ్య నడుస్తుంది.
## చరిత్ర
**జమ్ము తావి - చెన్నై అండమాన్ ఎక్స్‌ప్రెస్**1988 మే 1 న ప్రారంభించారు.

## ప్రయాణ మార్గం
***జమ్ము తావి - చెన్నై అండమాన్ ఎక్స్‌ప్రెస్**16032 నెంబరుతో ఆదివారం, బుధవారం, శనివారాల్లో జమ్మూ నుండి రాత్రి 09గంటల 55నిమిషాలకు బయలుదేరి మూడవరోజు ఉదయం 10గంటల 20నిమిషాలకు చెన్నై సెంట్రల్ రైల్వే స్టేషను చేరుతుంది.
***చెన్నై-జమ్ము తావి అండమాన్ ఎక్స్‌ప్రెస్** 16031 నెంబరుతో ఆదివారం, బుధవారం, గురువారాల్లో ఉదయం 05గంటల 15నిమిషాలకు చెన్నై సెంట్రల్ రైల్వే స్టేషను నుండి బయలుదేరి మూడవ రోజు మధ్యహ్నం 03గంటల 20నిమిషాలకు జమ్మూతావి చేరుతుంది.
**అండమాన్ ఎక్స్‌ప్రెస్** తన మార్గంలో తమిళనాడు, ఆంధ్ర ప్రదేశ్, మహారాష్ట్ర, మధ్య ప్రదేశ్, ఉత్తర ప్రదేశ్, హర్యానా, ఢిల్లీ, పంజాబ్, జమ్మూ కాశ్మీర్ రాష్ట్రాల్లో ముఖ్య ప్రాంతాలైన గూడూరు, నెల్లూరు, ఒంగోలు, బాపట్ల, తెనాలి, విజయవాడ జంక్షన్ రైల్వే స్టేషను, ఖమ్మం, వరంగల్లు, మంచిర్యాల, బెల్లంపల్లి, కాగజ్ నగర్, నాగ్పూర్, భోపాల్, సాంచి, ఝాన్సీ రైల్వే జంక్షన్, గ్వాలియర్, ఆగ్రా, మధుర, హజరత్ నిజాముద్దీన్ రైల్వే స్టేషన్, క్రొత్త ఢిల్లి, లూధియానా, జలంధర్, పఠాన్ కోట్, సాంబ, ఉధంపూర్ ల మీదుగా ప్రయాణిస్తూ జమ్ముతావి చేరుతుంది.

## వేగం
**చెన్నై-జమ్ము తావి అండమాన్ ఎక్స్‌ప్రెస్** చెన్నై-జమ్ము తావి ల మద్య గల దూరాన్ని 55గంటల 55నిమిషాల సమయం తీసుకుంటుంది.ఈ రెల యొక్క సగటువేగం గంటకు 50కిలోమీటర్లు.
## కోచ్ల కూర్పు
**జమ్ము తావి - చెన్నై అండమాన్ ఎక్స్‌ప్రెస్** కు 2 ఎ.సి మూడవ తరగతి భోగీలు,8 స్లీపర్ భోగీలు,5 జనరల్ భోగీలు లతో కలిపి మొత్తం 17భోగీలుంటాయి.

## ట్రాక్షన్
అండమాన్ ఎక్స్‌ప్రెస్ చెన్నై సెంట్రల్ రైల్వే స్టేషను నుండి న్యూఢిల్లీ రైల్వే స్టేషను వరకు ఈరోడ్ లేదా లోకోషేడ్ అధారిత WAP-4 లేదా అరక్కోణం లోకోషెడ్ అధారిత WAP-1 లోకోమొటివ్లను ఉపయోగిస్తున్నారు.అక్కడినుండి జమ్మూతావి వరకు తుగ్లకబాద్ ఆధారిత WDP-4B/WDP-4D డీజిల్ లోకోమోటివ్లను ఉపయోగిస్తున్నారు.

## ఇవి కూడా చూడండి
*హిమ్ సాగర్ ఎక్స్‌ప్రెస్
## మూలాలు

వర్గం:భారతీయ రైల్వేలు ప్రయాణీకుల రైళ్లు
వర్గం:భారతీయ ఎక్స్‌ప్రెస్ రైళ్ళు
వర్గం:చెన్నై రవాణా
వర్గం:చెన్నై రైలు రవాణా
వర్గం:తమిళనాడు రైలు రవాణా
వర్గం:ఆంధ్రప్రదేశ్ రైలు రవాణా
వర్గం:మహారాష్ట్ర రైలు రవాణా
వర్గం:మధ్య ప్రదేశ్ రైలు రవాణా
వర్గం:ఉత్తర ప్రదేశ్ రైలు రవాణా
వర్గం:హర్యానా రైలు రవాణా
వర్గం:ఢిల్లీ రైలు రవాణా
వర్గం:పంజాబ్ రైలు రవాణా
వర్గం:జమ్మూ కాశ్మీరు రైలు రవాణా
వీర్ల అంకాళమ్మ ఆలయం (కారంపూడి)

**వీర్ల అంకాళమ్మ ఆలయం,** గుంటూరు జిల్లా, పల్నాటి యుద్ధం రణ క్షేత్రమైన కారంపూడిలో ఉంది.ఇది పురాతన ఆలయం.పల్నాటి వీరులచే కొలవబడే వీర్ల అంకాళమ్మ భక్తుల పాలిట ఇలవేల్పు.ఈ ఆలయం ఒకపక్కన ఆధ్యాత్మిక చింతన కలిగిస్తూనే, మరోపక్కన పల్నాటి వీరత్వాన్ని ప్రబోధిస్తూ ఉంటుంది. గుడిలో అమ్మవారు విగ్రహం తల కొంచెం ఎడమవైపుకు ఒరిగినట్లు కన్పిస్తుంది. ఆలయం తూర్పు ముఖద్వారంగా గల ఎదురు గోడకు చిన్న కిటికీ ఉంది. ఆ కిటికీ గుండా చూస్తే నాగులేరు ఒడ్డున పల్నాడు రణక్షేత్రం కన్పిస్తుంది,మరుభూమిలో పల్నాటి వీరులు నేలరాలి పోతున్న వారి కోసం అంకాళమ్మ అమ్మవారు దుఃఖిస్తునట్లుగా చెప్పుకుంటారు.అమ్మవారి ఎడమకంటి నుంచి కన్నీరు వస్తుందని, ఆ నీరు కిందపడితే అరిష్టం కలుగుతుంది అని ఓ చిన్న పాత్ర అక్కడ అంచుకే వుంచారని భక్తుల విశ్వాసం.

## మూలాలు

## వెలుపలి లంకెలు

* http://mudiraja.weebly.com/05-goddess-ankamma--various-forms.html 
* https://web.archive.org/web/20160306232333/http://ambedkaryuvatha.blogspot.in/2015/04/blog-post_61.html

వర్గం:హిందూ దేవాలయాలు
చెన్నై సెంట్రల్ - విశాఖపట్నం వీక్లీ సూపర్‌ఫాస్ట్ ఎక్స్‌ప్రెస్

**చెన్నై సెంట్రల్ - విశాఖపట్నం వీక్లీ సూపర్‌ఫాస్ట్ ఎక్స్‌ప్రెస్ ** భారతీయ రైల్వేలు వ్యవస్థలో ఒక తత్కాల్ స్పెషల్ ఎక్స్‌ప్రెస్ రైలు. ఇది చెన్నై సెంట్రల్ రైల్వే స్టేషను, విశాఖపట్నం రైల్వే స్టేషను మధ్య నడుస్తుంది. 
రైలు నెంబరు 22870/22869 చెన్నై సెంట్రల్ - విశాఖపట్నం వీక్లీ సూపర్‌ఫాస్ట్ ఎక్స్‌ప్రెస్ 2012 డిసెంబరు 17 సం.లో ప్రారంభం చేయబడింది.

## జోను , డివిజను
ఈ సూపర్‌ఫాస్ట్ ఎక్స్‌ప్రెస్ రైలు భారతీయ రైల్వేలు లోని తూర్పు తీర రైల్వే జోన్ పరిధిలోకి వస్తుంది. రైలు సంఖ్య : రైలు నంబరు: 22870, తరచుదనం (ఫ్రీక్వెన్సీ)
ఈ రైలు వారానికి ఒక రోజు నడుస్తుంది. సగటు వేగం : దీని సగటు వేగం 57 కి.మీ. / గం. 
భారతీయ రైల్వేలు నిబంధనల ప్రకారం, ఈ రైలు (ట్రెయిను) యొక్క సగటు వేగం 55 కి.మీ./గంటకు (34 మైళ్ళు/గంటకు) సగటు వేగం కంటే ఎక్కువ కాబట్టి దీని ఛార్జీల విషయంలో దీనికి సూపర్‌ఫాస్ట్ సర్చార్జి కలిగి ఉంది.

## రైలు సమాచారం
రైలు నంబరు: 22870 : చెన్నై సెంట్రల్ - విశాఖపట్నం వీక్లీ సూపర్‌ఫాస్ట్ ఎక్స్‌ప్రెస్ ఇది ప్రతి మంగళవారం చెన్నై సెంట్రల్ లో 10.25 గంటల ఉదయం బయలుదేరి వదిలి తన గమ్యాన్ని, విశాఖపట్నం మరుసటి రోజు అనగా బుధవారం 21,10 గంటలకు చేరుకునే షెడ్యూల్ గల రైలు. ఇది చెన్నై, విశాఖపట్నం కలిపే ఒక వీక్లీ సూపర్‌ఫాస్ట్ ఎక్స్‌ప్రెస్ రైలుగా ఉంది.
## రేక్ భాగస్వామ్యం
ఈ రైలుకు రైలు నెంబరు 18503/18504 రైలుతో ఆర్‌ఎస్‌ఎ భాగస్వామ్యం ఉంది.
## భోగీలు అమరిక
22870 చెన్నై సెంట్రల్ - విశాఖపట్నం వీక్లీ సూపర్‌ఫాస్ట్ ఎక్స్‌ప్రెస్ నకు ప్రస్తుతం ఒక ఎసి 2 టయర్, రెండు ఎసి 3 టైర్, ఏడు స్లీపర్ క్లాస్, నాలుగు సాధారణ రెండవ తరగతి, రెండు గార్డ్ కమ్ సామాను వాన్ రేక్ కూర్పు ఉంది.

## ఇంజను
ఈ రైలు మార్గం అరక్కోణం (ఎజెజె) డిపోనకు చెందిన డబ్ల్యుఏఎం4 6పిఈ ఇంజను ఆధారంగా, ఆఫ్ లింక్ ద్వారా విజయవాడ డిపోనకు చెందిన డబ్ల్యుఏజి7 ఇంజను ఆధారంగా ఈ రైలు మొత్తం ప్రయాణం విశాఖపట్నం స్టేషను వరకు కొనసాగుతుంది.
thumb|500px|center|<center><big>''' చెన్నై సెంట్రల్ - విశాఖపట్నం సూపర్‌ఫాస్ట్ ఎక్స్‌ప్రెస్ ప్రారంభం '''</big></center>
## సేవలు (సర్వీస్)
రైలు నంబరు : 22870 చెన్నై సెంట్రల్ - విశాఖపట్నం వీక్లీ సూపర్‌ఫాస్ట్ ఎక్స్‌ప్రెస్ 13 గంటల 15 నిమిషాలు కాలంలో 781 కిలోమీటర్ల దూరం (58.00 కి.మీ / గం సరాసరి వేగంతో) ప్రయాణం పూర్తి చేస్తుంది. 
## రైలు ప్రయాణమార్గం
22870 చెన్నై సెంట్రల్ - విశాఖపట్నం వీక్లీ సూపర్‌ఫాస్ట్ ఎక్స్‌ప్రెస్, చెన్నై సెంట్రల్ నుండి ప్రతి మంగళవారం బయలుదేరుతుంది. దీని ప్రయాణమార్గం ఈ విధంగా ఉంటుంది.

## కోచ్ కూర్పు
రైలు నంబరు 22870: చెన్నై సెంట్రల్ - విశాఖపట్నం వీక్లీ సూపర్‌ఫాస్ట్ ఎక్స్‌ప్రెస్ కోచ్ కూర్పు క్రింద విధముగా ఉంటుంది:

## మూలాలు

## బయటి లింకులు
*
*
*
* http://www.indianrail.gov.in/mail_express_trn_list.html
* http://www.indianrail.gov.in/index.html
* http://www.indianrailways.gov.in/railwayboard/view_section.jsp?lang=0&id=0,1,304,366,537

వర్గం:భారతీయ రైల్వేలు ప్రయాణీకుల రైళ్లు
వర్గం:తూర్పు తీర రైల్వే జోన్
వర్గం:తూర్పు తీర రైల్వే సూపర్‌ఫాస్ట్ ఎక్స్‌ప్రెస్ రైళ్ళు
చెన్నై - న్యూ జల్పైగురి సూపర్‌ఫాస్ట్ ఎక్స్‌ప్రెస్

**చెన్నై - న్యూ జల్పైగురి సూపర్‌ఫాస్ట్ ఎక్స్‌ప్రెస్** భారతీయ రైల్వేలు వ్యవస్థలో ఒక సూపర్‌ఫాస్ట్ ఎక్స్‌ప్రెస్ రైలు. ఇది చెన్నై రైల్వే స్టేషను, న్యూ జల్పైగురి రైల్వే స్టేషను మధ్య నడుస్తుంది.

## జోను, డివిజను
ఈ ఎక్స్‌ప్రెస్ రైలు భారతీయ రైల్వేలు లోని దక్షిణ రైల్వే జోన్ పరిధిలోకి వస్తుంది. రైలు నంబరు: 22611. ఈ రైలు వారానికి ఒక రోజు బుధవారం నడుస్తుంది.
## భోగీలు అమరిక
రైలు నంబరు: 22611 : చెన్నై - న్యూ జల్పైగురి సూపర్‌ఫాస్ట్ ఎక్స్‌ప్రెస్, ఎసి 2 వ తరగతి (1), ఎసి 3 వ తరగతి (2), స్లీపర్ (10), జనరల్ (6), లగేజి కం రాక్ కోచ్‌లు (2) గార్డు క్యాబిన్ కూర్చొనే విధంగా బోగీలు అమరిక కలిగి ఉంది. ఈ రైలునకు మొత్తం 21 బోగీలు ఉంటాయి.
## రైలు డిమాండ్
ఈ రైలు వారంలో ఒకరోజు ఉన్నప్పటికీ ఈ మార్గంలోని ఒక ప్రముఖ రైలు. టికెట్ల కోసం డిమాండ్ చాలా ఎక్కువగా ఉంటుంది, ఈ రైలులో ప్రయాణం చేయు
టకు ఒక నిర్ధారిత బెర్త్ పొందేందుకు ఒక టికెట్ అనేక రోజుల ముందుగా బుక్ చేసుకోవాలి.

**చెన్నై - న్యూ జల్పైగురి సూపర్‌ఫాస్ట్ ఎక్స్‌ప్రెస్** భారత దేశంలోని నగరాలు అయిన చెన్నై, సిలిగురి కలిపే ఒక సూపర్‌ఫాస్ట్ రైలుగా ఉంది. ఈ రైలు ప్రయాణం చెన్నై సెంట్రల్ నుండి ప్రారంభమై న్యూ జల్పైగురి వద్ద ముగుస్తుంది. ఇది చెన్నై నుండి న్యూ జల్పైగురి వరకు ప్రత్యక్ష రైలు సేవలు సరాసరిగా నడిచే మొదటి రైలు. అంతేకాక తూర్పు, దక్షిణ భారతదేశమును కలుపుతూ, భారతదేశం యొక్క భూభాగాలయిన పశ్చిమ బెంగాల్, బీహార్, ఒరిస్సా, ఆంధ్ర ప్రదేశ్ & తమిళనాడు రాష్ట్రాలకు సేవలందిస్తున్నది. ఇది జార్ఖండ్ రాష్ట్రం ద్వారా ప్రయాణించిననూ దీనికి విరామము కలిగిన రైల్వే స్టేషను మాత్రము లేదు.

## టైం టేబుల్
* 22611 చెన్నై - న్యూ జల్పైగురి సూపర్‌ఫాస్ట్ ఎక్స్‌ప్రెస్ (బుధవారం).

## కోచ్ కూర్పు
రైలు నంబరు 22611: చెన్నై - న్యూ జల్పైగురి సూపర్‌ఫాస్ట్ ఎక్స్‌ప్రెస్ కోచ్ కూర్పు క్రింద విధముగా ఉంటుంది:

## మూలాలు

## బయటి లింకులు
*
*
*
* http://www.indianrail.gov.in/mail_express_trn_list.html
* http://www.indianrail.gov.in/index.html
* http://www.indianrailways.gov.in/railwayboard/view_section.jsp?lang=0&id=0,1,304,366,537

వర్గం:భారతీయ రైల్వేలు ప్రయాణీకుల రైళ్లు
వర్గం:దక్షిణ రైల్వే జోన్
వర్గం:దక్షిణ రైల్వే సూపర్‌ఫాస్ట్ ఎక్స్‌ప్రెస్ రైళ్ళు
వర్గం:చెన్నై రైలు రవాణా
సరస్వతీ బుక్ డిపో

**సరస్వతీ బుక్ డిపో** విజయవాడలోని ఒక ప్రచురణ సంస్థ. 
thumb|సత్యహరిశ్చంద్రీయము

## వీరి స్వంత ప్రచురణలు

* స్టేజి నాటకములు:
# రంగూన్ రౌడి
# గంగావతరణం
# భీష్మ బ్రహ్మచారి
# మహాభక్తవిజయము
# ధరణికోట (రెడ్ల ప్రతాపం)
# భోజ కాళిదాసు
# సతీ అనసూయ
# కాలకేతనము
# సతీ సక్కుబాయి
# తాజ్ మహల్
# ప్రతాపరుద్రీయం
# సత్య హరిశ్చంద్ర
# సంగీత శశిరేఖ
# కోకిల
# విప్రనారాయణ
# రాధాకృష్ణ
# పాదుకా పట్టాభిషేకం
# శ్రీకృష్ణ తులాభారము
# భక్త మార్కండేయ
# భక్త మీరాబాయి
# రంగూన్ మెయిల్
# కచ-దేవయాని
# రణ తిక్కన
# దక్షాధ్వరం (సతీదేవి)
# ద్రౌపదీ వస్త్రాపహరణము
# భక్త చొకామీళ
# కృష్ణలీల
# సత్యహరిశ్చంద్రీయం
# బుద్ధిమతీ విలాసం
# చండిక
# పత్నీ ప్రతాప్ అను అనసూయ
# చింతామణి
# మధుసేవ
# జయంత జయపాలము
# రసపుత్ర విజయము
# రాణా ప్రతాపసింగ్
# చంద్రగుప్త
# రాణా ప్రతాపసింహ
# బొబ్బిలి యుద్ధము
# కృష్ణలీల - బళ్ళారి
# లవకుశ
# సంపూర్ణ భారతం - బళ్ళారి
# రామదాసు - బళ్ళారి
# శ్రీరామాంజనేయం
# బలిబంధనము
# మోడరన్ బి. ఏ.
# అనార్కలి.

----
వలయువారు - కురుకూరి సుబ్బారావు అండ్ సన్, 

ప్రొప్రయిటర్సు, సరస్వతీ బుక్ డిపో, బెజవాడ (కృష్ణాజిల్లా) 

బ్రాంచి - రాజమండ్రి.

వర్గం:ప్రచురణ సంస్థలు
మోపర్తి

**మోపర్తి** తెలుగువారిలో కొందరి ఇంటిపేరు. 

# మోపర్తి సీతారామారావు లేదా ఎమ్మెస్ రామారావు ప్రముఖ నేపథ్య గాయకుడు.

----
వీరి స్వస్థలం మోపర్రు గ్రామం గుంటూరు జిల్లాలోనున్నది.
చందు

**చందు** తెలుగువారిలో కొందరి ఇంటిపేరు.

# చందు భాస్కర రావు
# చందు సుబ్బారావు
# చందు సోంబాబు - నవలా రచయిత
# చందు - సినిమా దర్శకుడు
సి. ఆర్. మోహన్

**సి. ఆర్. మోహన్** ప్రముఖ రంగస్థల, సినీ నటుడు, నాటక రచయిత. వీరు రంగస్థల, సినిమానటి స్వరాజ్యలక్ష్మి గారిని వివాహం చేసుకొని తెనాలిలో స్థిరపడ్డారు.

వీరు కొంతకాలం ఉపాధ్యాయులుగా పనిచేశారు. 1947లో నాటకరంగ ప్రవేశం చేసి అనేక సాంఘిక, పౌరాణిక నాటకాలలో ప్రముఖ పాత్రలు పోషించారు.  కొన్ని నాటకాలలో స్త్రీవేషాలు కూడా వేశారు. వీరు కొన్ని నాటకాలను రచించారు. 
ప్రముఖ దర్శకులు వేదాంతం రాఘవయ్య, కె.వి.రెడ్డి, జంపన చంద్రశేఖరరావు మొదలైన వారికి అసోసియేట్ డైరెక్టరుగా పలుచిత్రాలకు పనిచేశారు. వీరు పనిచేసిన చిత్రాలలో ఇంటిగుట్టు, స్వప్నమంజరి, ఋణానుబంధం, భాగ్యరేఖ, దీపావళి, భట్టి విక్రమార్క మొదలైనవి.

వీరు రేపల్లెలో శ్రీ లక్ష్మీ మ్యూజికల్ యూనిట్ నిర్వాహకులుగా ఉండి, నాటకరంగంలొ నటుడిగా, రచయితగా, రూపశిల్పిగా పనిచేస్తున్నారు.

## మూలాలు

వర్గం:తెలుగు రంగస్థల కళాకారులు
కపిల కాశీపతి

**కపిల కాశీపతి** పత్రికా, చలనచిత్ర, రేడియో,నాటక, సాహిత్య రంగాలలో సుప్రసిద్ధుడు. ఆంధ్ర విశ్వవిద్యాలయం నుండి ఆర్థిక శాస్త్రంలోను, బెనారస్ హిందూ విశ్వవిద్యాలయం నుండి న్యాయశాస్త్రంలోను పట్టభద్రుడయ్యాడు. మద్రాసులో న్యాయవాద వృత్తి చేపట్టి తరువాత ఆ వృత్తిని త్యజించి టంగుటూరి ప్రకాశంపంతులు గారి స్వరాజ్యపత్రికలో చేరాడు. ది మెయిల్ పత్రికలో కొన్నాళ్లు పనిచేశాడు. నిజాం రాష్ట్రంలో ప్రత్యేక విలేఖరిగా నియమితుడైనాడు. నిజాం ప్రభుత్వానికి వ్యతిరేకంగా వార్తలు వ్రాయడంతో ఆ రాష్ట్రం నుండి బహిష్కృతుడయ్యాడు. తరువాత చలనచిత్ర రంగంలో ప్రవేశించాడు. అటు పిమ్మట ఆకాశవాణిలో చేరాడు. ఢిల్లీనుండి ఆకాశవాణిలో తెలుగులో వార్తలు చదివిన తొలితరం వ్యక్తులలో ప్రముఖుడు. కేంద్ర ప్రభుత్వ సమాచారశాఖలో చేరి కలకత్తా, మద్రాసులలో ఉపసంచాలకులుగా పనిచేశాడు. సెంట్రల్ ఫిలిం సెన్సార్ బోర్డు ప్రాంతీయ అధికారిగా పనిచేసి పదవీవిరమణ చేశాడు. మద్రాసు, హైదరాబాదు ప్రభుత్వాలలో ప్రత్యేకాధికారిగా నియమితుడై ఆయా రాష్ట్రాల సమాచారశాఖను పటిష్టం చేశాడు. ఆంధ్రప్రదేశ్ ఏర్పడిన తరువాత ఆ రాష్ట్రానికి తొలి సమాచార పౌర సంబంధాల శాఖ డైరెక్టర్‌గా పనిచేశాడు. 1956లో ప్రారంభమైన ఆంధ్రప్రదేశ్ పత్రికకు తొలి సంపాదకుడు ఇతడే. అటు ఆంధ్ర మహాసభతోనూ, తెలంగాణా ఆంధ్ర మహాసభతోనూ ఇతనికి సన్నిహిత సంబంధాలు ఉండేవి. హైదరాబాదు స్టేట్ కాంగ్రెస్ అజ్ఞాతవాసంలో ఉన్నప్పుడు, వారి కోరిక మేరకు నెహ్రూ ఆశీర్వచనంతో, కృష్ణమీనన్ సహకారంతో మద్రాసు ప్రభుత్వం ద్వారా లండన్కు వెళ్లి అక్కడ నిజాం ప్రతినిధుల ప్రచారానికి వ్యతిరేక ప్రచార ఉద్యమం నడిపాడు. ఇతడికి కాసు బ్రహ్మానందరెడ్డి సహాధ్యాయి. ఇతడు కాసు బ్రహ్మానందరెడ్డి రాజకీయ జీవితాన్ని గురించి బ్రహ్మానందయాత్ర అనే గ్రంథాన్ని రచించాడు. 

## రచనలు
# బ్రహ్మానందయాత్ర
# ఇంతకీ నేనెవరు?
# Tryst with destiny
# రవియాత్ర
# స్వయంవరం

## నటించిన సినిమాలు
# కాలచక్రం

## మూలాలు

వర్గం:1908 జననాలు
వర్గం:పాత్రికేయులు
వర్గం:తెలుగు రచయితలు
కాశీపతి

* కపిల కాశీపతి - పాత్రికేయుడు, రచయిత, నటుడు
* పోకూరి కాశీపతి - శతావధాని, బహుగ్రంథకర్త
* యాదాటి కాశీపతి - పాత్రికేయుడు, రచయిత
చందు భాస్కర రావు

thumb|చందు భాస్కరరావు విజయవాడలో హరికథ సప్తాహం చేస్తున్నారు
**చందు భాస్కర రావు** ప్రముఖ రంగస్థల నటుడు, హరికథా భాగవతులు. వీరి తండ్రి బసవ పున్నారావు కూడా నటులే.

వీరు చదువుకొంటున్న రోజుల్లోనే నాటకాలలో నటించడం ప్రారంభించారు. హరిశ్చంద్రునిగా, వికర్ణుడు, అభిమన్యుడు పాత్రలలోనటించారు. 1983లో ప్రొద్దుటూరులో జరిగిన రాష్ట్రస్థాయి నాటక పోటీలలో మొదటి బహుమతి పొందారు. వీరు ప్రజానాట్య మండలి కార్యకలాపాలలో పాల్గొని వివిధ సాంఘిక నాటకాలలో విభిన్నమైన పాత్రలు పోషించారు.

పిదప హరికథలు చెప్పాలని అభిలాషతో శ్రీ అనంతరెడ్డి వద్ద శిష్యరికం చేసి, శ్రీ తెల్లాకుల వెంకటేశ్వర గుప్త గారి వద్ద భారత, భాగవత, రామాయణ కథలు విపులంగా నేర్చుకొన్నారు. 1988లో తెలుగు విశ్వవిద్యాలయం వారు నిర్వహించిన హరికథా పోటీలలో "ద్రోణపర్వం" గానంచేసి ప్రథమ బహుమతి పొందారు. వీరు తిరుపతమ్మ కథ, భగవద్గీత, శ్రీశైల మహాత్మ్యం, శ్రీకనకదుర్గా మహాత్మ్యం మొదలైన హరికథలు రచించారు.

శ్రీ ఆలపాటి ధర్మారావు గారి ద్వారా చక్రాయపాలెంలో స్వర్ణ కంకణంతో సన్మానించబడ్డారు. శ్రీకాకుళం జిల్లా పాలకొండలో కూడా ఘనసన్మానం చేసి, స్వర్ణ కంకణం బహుకరించారు. వీరికి హరికథా కేసరి, హరికథా సుధార్ణవ మొదలైన బిదురులు పొందారు.

వీరు తెనాలిలో తెలుగు లెక్చరర్ గా పనిచేస్తున్నారు.

## పురస్కారాలు

* ఆంధ్రప్రదేశ్ ప్రభుత్వం నుండి కళారత్న (హంస) పురస్కారం (2016, ఏప్రిల్ 8)

## మూలాలు

వర్గం:తెలుగు రంగస్థల నటులు
వర్గం:గుంటూరు జిల్లా రంగస్థల నటులు
వర్గం:గుంటూరు జిల్లా ఉపాధ్యాయులు
వర్గం:గుంటూరు జిల్లా హరికథా కళాకారులు
పడమటిపాలెం (నగరం)

**పడమటిపాలెం** బాపట్ల జిల్లా నగరం మండలానికి చెందిన రెవెన్యూయేతర గ్రామం.

## గ్రామంలో మౌలిక వసతులు
పశువైద్యశాల:- ఈ వైద్యశాల భవనం నిర్మించి 60 సంవత్సరాలు పైగా అయి, భవనం శిథిలావస్థలో ఉన్నందువలన 16 లక్షల రూపాయల వ్యయంతో ఒక నూతన భవనం నిర్మించారు. ఈ నూతన భవనం 2015,డిసెంబరు-6వ తేదీనాడు ప్రారంభించెదరు.

## గ్రామానికి వ్యవసాయం, సాగునీటి సౌకర్యం

## గ్రామ పంచాయతీ
ఈ గ్రామం పూడివాడ గ్రామ పంచాయతీ పరిధిలోని ఒక శివారు గ్రామం.

## దర్శనీయ ప్రదేశాలు/దేవాలయాలు
శ్రీ వీరమ్మ తల్లి ఆలయం.

## మూలాలు

వర్గం:నగరం మండలం లోని రెవెన్యూయేతర గ్రామాలు
ఈమని రామకృష్ణ ఘనపాఠి

ఈవని రామకృష్ణ ఘనాపాఠీ (1928-13 అక్టోబరు 2003) వేదవిద్యల్లో ప్రవీణునిగా ప్రఖ్యాతులు. ఘన, జట వంటి పాఠాలతో కృష్ణయజుర్వేదం, శ్రౌతం, స్మార్తం, పంచకావ్యాలు వంటి విద్యలు పూర్తిగా అభ్యసించి పాండిత్యం, శాస్త్రార్థం సంపాదించారు.
## జీవిత విశేషాలు
ఈవని రామకృష్ణ 1928 సంవత్సరంలో ఆషాఢ బహుళ తదియ నాడు తూర్పుగోదావరి జిల్లా కొత్తపేట సమీపంలోని కట్టుంగ గ్రామంలో జన్మించారు. ఆయన తల్లిదండ్రులు లక్ష్మీనారాయణావధాన్లు, శేషమ్మ. వారి పూర్వీకులది కానూరు అగ్రహారం. వారు కొత్తపేటలో నివాసం ఏర్పరుచుకున్నారు.

## మూలాలు

వర్గం:1928 జననాలు
వర్గం:2003 మరణాలు
వర్గం:తూర్పు గోదావరి జిల్లా వేద పండితులు
కవి జీవితములు

**కవి జీవితములు** గురజాడ శ్రీరామమూర్తి రచించిన గ్రంథం. దీని యొక్క మొదటి రెండూ రచయితచే ముద్రించబడి; మూడవ ముద్రణము వావిళ్ల రామస్వామి శాస్త్రులు అండ్ సన్స్ వారి ద్వారా 1913లో ప్రచురించబడినది.
దీనిని కవి విజయనగరం మహారాజా పూసపాటి ఆనంద గజపతి రాజుకు అంకితం ఇచ్చాడు.

## విషయసూచిక.

1. వేములవాడ భీమకవి.

I. భారతాంధ్రకవులు.

2. నన్నయభట్టు.

3. తిక్కన సోమయాజి

4. ఎర్రాప్రెగ్గడ.

5. పిల్లలమర్రి పినవీరభద్రయ్య

II. రామాయణాంధ్రకవులు.

6. హుళక్కి భాస్కరుడు.

7. అయ్యలరాజు రామభద్రయ్య

8. జయంతి రామభట్టు.

9. కంకంటి పాపరాజు.

III. ఆంధ్రపంచకావ్యకవులు.

10. అల్లసాని పెద్దన.

11. నంది తిమ్మన.

12. తెనాలి రామకృష్ణకవి.

13. శ్రీనాథుడు.

IV. ఆంధ్రద్వర్థికావ్యకవులు.

14. పింగళి సూరన.

15. రామరాజభూషణుడు.

16. పిండిప్రోలు లక్ష్మణకవి.

17. శిష్టు కృష్ణమూర్తి శాస్త్రికవి.

V. ప్రౌఢప్రబంధకవులు.

18. సంకుసాల నృసింహకవి.

19. శ్రీకృష్ణ దేవరాయలు.

VI. పురాణకవులు.

20. బమ్మెర పోతరాజు.

21. వెన్నెలకంటి సూరనార్యుడు.

22. జక్కన

23. వెన్నెలకంటి వేంకటాచలం.

24. రామగిరి సింగనకవి.

## మూలాలు

* భారత డిజిటల్ లైబ్రరీలో పుస్తక ప్రతి.

వర్గం:1913 పుస్తకాలు
వర్గం:తెలుగు పుస్తకాలు
వర్గం:వావిళ్ల రామస్వామి శాస్త్రులు అండ్ సన్స్
చెప్యాల రామకృష్ణారావు

**చెప్యాల రామకృష్ణారావు**  తెలంగాణా ప్రాంతానికి చెందిన సంప్రదాయ కవి. 

## జీవిత విశేషాలు
చెప్యాల రామకృష్ణారావు సత్యమ్మ, నరహరిరావు దంపతులకు కరీంనగర్ జిల్లా, మేడిపల్లి గ్రామంలో జన్మించాడు. ఇతడు సంస్కృతాంధ్ర కావ్యాలను, నాటకాలను వానమామలై లక్ష్మణాచార్యుల వద్ద  క్షుణ్ణంగా అధ్యయనం చేశాడు. ధర్మపురి తిరుమల నరసింహాచార్యుల వద్ద ఆధ్యాత్మిక విద్యాభ్యాసం చేశాడు. 3వ తరగతి వరకు ఉర్దూ మాధ్యమంలోను, పదవ తరగతి వరకు తెలుగు మాధ్యమంలోను చదువుకున్నాడు.  ఇతడు తన 14వ యేటనే పద్యరచనలు చేయడం ప్రారంభించాడు. ఇతడు పద్యఖండికలు, గేయాలు, కథలు, నాటకాలు ఎన్నో రచించాడు. ఇతని రచనలు భారతి, సారస్వత జ్యోతి, స్రవంతి, చక్రం, స్వతంత్ర, కృష్ణా పత్రిక మొదలైన పత్రికలలో వెలుగు చూశాయి. కరీంనగర్, జగిత్యాల, కోరుట్ల మొదలైన ప్రాంతాలలో జరిగిన కవిసమ్మేళనాలలో పాల్గొన్నాడు. ఇతని రచనలు వానమామలై వరదాచార్యులు, దూపాటి వెంకట రమణాచార్యులు, సి.నారాయణరెడ్డి, దాశరథి, బిరుదురాజు రామరాజు, ఖండవల్లి లక్ష్మీరంజనం, నోరి నరసింహశాస్త్రి, పుట్టపర్తి నారాయణాచార్యులు, కపిల కాశీపతి, జువ్వాడి గౌతమరావు, మగ్దూం మొహియుద్దీన్,అందె వేంకటరాజము మొదలైనవారి మెప్పును పొందాయి. ఇతని రచనలపై హైదరాబాదు కేంద్ర విశ్వవిద్యాలయంలో ఆచార్య బేతవోలు రామబ్రహ్మం పర్యవేక్షణలో యస్.శ్రీలత  ఎం.ఫిల్ స్థాయిలో పరిశోధన చేసింది.

## రచనలు
ఇతడి రచనలు చాలా అముద్రితంగా ఉన్నాయి. ముద్రితమైన రచనలు కొన్ని:
# శ్రీ రామకృష్ణస్తవము
# గురుశిష్యులు
# శ్రీకృష్ణ విరహగీతి
# దేవీస్తుతి
# శ్రీ యాదగిరి లక్ష్మీనారసింహప్రభూ! శతకము
# శ్రీ భద్రశైలాధిప శతకము
# శ్రీ రామగుండేశ్వర శతకము
# శ్రీకృష్ణ శతకము
# శ్రీ వేంకటేశ్వర శతకము
# భర్తృహరి వైరాగ్య శతి (అనువాదం)

## రచనల నుండి ఉదాహరణలు

నిధి కలదంచు త్రవ్వితిని నేలను, గైరిక ధాతుజాలమ
వ్విధి తపియింపజేసితిని, వీక తరించితి సాగరమ్ము, ధా
త్రి ధవుల తోషపెట్టితిని, ప్రేతభువిన్ నిశలన్ వ్యయించితిన్,
పృథివిని గ్రుడ్డిగవ్వయు లభించెనె తృష్ణ! ఫలించు నీరతుల్

ఖలజనభాషణంబు లతికష్టము తోడ సహించియుంటి లో
పలనె యిముడ్చుకొంటి నటు బాష్పజలంబుల శుష్కహాసముం
జలిపితి ద్రవ్యవాంఛమెయి జచ్చినబుద్ ధినొనర్చి తంజలిన్
ఫలవతి కాని యాశ! యిటుపై నను నెట్లు నటింప జేసెదో

ముడుత లివి యాక్రమించెను మొగమునిండ
శిరము పలితకేశంబుల చెన్నుబాసె
సంగములు కడు శిథిలంబు లైన వైన
తృష్ణ మాత్రము తారుణ్యదీప్తి చెందు

(భర్తృహరి వైరాగ్యశతి నుండి)


## మూలాలు
* భర్తృహరి వైరాగ్యశతి (ము.2014) : అవతారిక - ఆశావాది ప్రకాశరావు, పేజీలు IV - VII
* భర్తృహరి వైరాగ్యశతి (ము.2014) : రామకృష్ణప్రకాశం - కళ్లెపు సాగరరావు, పేజీలు IX - XVIII

వర్గం:తెలుగు కవులు
కె.కె.రంగనాథాచార్యులు

**కె.కె.రంగనాథాచార్యులు** (కేకేఆర్‌) సాహితీ చరిత్రకారుడు, భాషావేత్త. కేంద్రీయ విశ్వవిద్యాలయం, హైదరాబాదులో ఆచార్యులుగా, డీన్‌గా పని చేసారు. ఆంధ్ర సారస్వత పరిషత్తు ప్రాచ్య కళాశాలకు ప్రిన్సిపాల్‌గా, ప్రధాన కార్యదర్శిగా సేవలందించారు.

## కెరీర్

కె. కె. ఆర్ పూర్తి పేరు కోయిల్ కందాడై రంగనాథాచార్యులు. వీరు 1941 జూన్‌14న తూర్పుగోదావరి జిల్లా రావులపాలెంలో జన్మించారు. హైదరాబాద్‌లోని సీతారాంబాగ్‌ దేవాలయ ఆవరణలో ఆయన పెరిగారు. రంగనాథాచార్యులు తెలుగు, సంస్కృతం, భాషాశాస్త్రాలలో ఎం.ఎ. చేశారు.  భాషాశాస్త్రంలో ఉస్మానియా యూనివర్సిటీ నుంచి  పి.హెచ్.డి చేసి డాక్టరేట్‌ పొందారు. కెరీర్ మొదట్లో నాంపల్లిలోని ఓ హైస్కూల్‌లో ఉపాధ్యాయుడిగా పనిచేసారు. తరువాత 1967 నుంచి 1987 వరకు ఆంధ్ర సారస్వత పరిషత్తు ప్రాచ్య కళాశాలలో అధ్యాపకుడిగా పని చేసారు. అధ్యాపకుడిగా, ప్రధానాచార్యుడిగా, పరిషత్తు ప్రధాన కార్యదర్శిగా సేవలందించారు. ఆంధ్ర సారస్వత పరిషత్తు పక్షాన ‘సారస్వత వేదిక’ పేరుతో ఆధునిక సాహిత్యంలో వివిధ అంశాలపై పలు సదస్సులు నిర్వహించి చర్చలను పుస్తకరూపంలో తీసుకొచ్చారు. హైదరాబాదు కేంద్రీయ విశ్వవిద్యాలయంలో ఆచార్యులుగా, డీన్‌గా పని చేసి 2003లో ఉద్యోగ విరమణ చేశారు.

## రచనలు
# ఆధునిక తెలుగు సాహిత్యంలో విభిన్నధోరణులు
# తెలుగు సాహిత్యం చారిత్రక భూమిక
# తెలుగులో తొలి సమాజ కవులు
# తెలుగు సాహిత్య వికాసం
# నూరేళ్ల తెలుగునాడు
# రాచకొండ విశ్వనాథశాస్త్రి
# తెలుగు సాహిత్యం మరో చూపు
# తెలుగు సాహిత్యం వచన రచనా పరిచయం
# చందు మీనన్ (అనువాదం. మూలం: టి.సి.శంకర మీనన్)
# తొలినాటి తెలుగు కథానికలుః మొదటినుంచి 1930 వరకు తెలుగు కథానికల పరిశీలన

## మరణం
80 ఏళ్ళ వయసులో ఆచార్య  కొవెల్‌ కందాళై రంగనాథాచార్యులు(కేకేఆర్‌) కొవిడ్‌తో పోరాడుతూ హైదరాబాద్‌లో 2021 మే 15న తుదిశ్వాస విడిచారు. ఆయనకు భార్య  ఊర్మిళ, కుమారుడు సుమన్‌, కుమార్తె సలిల ఉన్నారు.

## మూలాలు

వర్గం:తెలుగు రచయితలు
వర్గం:తెలుగు ఆచార్యులు
వర్గం:కరోనా వ్యాధి మరణాలు
కె వై నారాయణస్వామి

**కుప్పురు ఎల్లప్ప నారాయణస్వామి** ప్రఖ్యాత కన్నడ కవి, పండితులు, విమర్శకులు,, నాటక రచయిత. వీరిని **కె వై ఎన్** అని కూడా పిలుస్తారు. వీరు ప్రస్తుతం బెంగళూరు ఆర్ట్స్ కళాశాలలో కన్నడ ఆధ్యాపకులుగ పనిచేస్తునారు. వీరు కలవు, అనభిజ్ఞ శాకుంతల, చక్రరత్న, హులిసీరె,, వినుర వేమ వంటి అనేక ప్రఖ్యాత కన్నడ నాటకాలను రచించారు. కువెంపు రచించిన శూద్ర తపస్విని వీరు తెలుగు భాషలోకి అనువదించారు. ఆయన "కలవు" చిత్రానికి స్క్రీన్ ప్లే వ్రాసారు.

ఆయన కర్ణాటక సాహిత్య అకాడమీ అవార్డును అందుకున్నారు. ఈ అవార్డును ప్రఖ్యాతి పొందిన "పంపభారత" అనే నాటకానికి పొందారు. 

## జీవిత విశేషాలు

కెవైఎన్ కర్ణాటక రాష్ట్రంలోని కోలార్ జిల్లాకు చెందిన మాలూర్ తాలూకాలోని కుప్పూర్ గ్రామంలో జన్మించారు. ఆయన తల్లిదండ్రులు మునియమ్మ, యాలప్ప. ఆయన పాఠశాల విద్యను మస్తిలో పూర్తిచేసారు. ఆ తరువాత బెంగళూరు వెళ్ళి బి.ఎ, ఎం.ఎ, ఎం.ఫిల్ లను పూర్తి చేసారు. ఆయన "నీరదీవెగె" అనే గ్రంథం పై పరిశోధన చేసి పి.హెచ్.డి పొందారు. ఆయన ప్రస్తుతం బెంగుళూరులో భార్య పిల్లలతో నివసిస్తున్నారు.

## రచనలు
### నాటకాలు/నాటికలు
# పంప భారత
# కలవు
# హులిసీరె
# మళె మాంత్రిక (రిచర్డ్ నాష్ నాటకంThe Rainmaker కు కన్నడీకరణ)
# అనభిజ్ఞ శాకుంతల
# చక్రరత్న
# మళెగలల్లి మదుమగళు (కువెంపు పుస్తకం ఆధారంగా)
# మనుష్య జాతి తానొందే వలం (కోటగనహళ్ళి రామయ్య, లక్ష్మీపతి కోలార్‌లతో కలిసి)
# వినుర వేమ
# కైవార నారేయణ
# శూద్ర తపస్వి (కువెంపు నాటకానికి తెలుగు అనువాదం)
### సినిమాలు
# ఆదికవి పంప (డాక్యుమెంటరీ, రచన)
# సూర్యకాంతి (స్క్రీన్ ప్లే)
# కలవు (కథ, స్క్రీన్ ప్లే)
### ఇతర రచనలు
# నీరదీవిగె (పరిశోధన)
# ఆడువ గిళియోందరలి సమ్మ (కవిత్వం)
# తలపరిగె
# బారమ్మ భాగీరథి
# బాహుబలి
# నెనవ పరి

## మూలాలు


## ఇతర లింకులు

వర్గం:1965 జననాలు
వర్గం:జీవిస్తున్న ప్రజలు
వర్గం:భారతీయ రచయితలు
వర్గం:కన్నడ రచయితలు
వర్గం:కన్నడ కవులు
మురుగన్ విగ్రహం (బటు గుహలు)

**మురుగన్ విగ్రహం** () ఇది మలేసియా దేశంలోని బటుగుహలలో ఉన్న అతి పెద్ద హిందూ విగ్రహం   ఇది ప్రపంచంలోని హిందూ దేవతల భారీ విగ్రహాలలో రెండవది. మలేసియాలో అతి ఎత్తైన విగ్రహం. దీని ఎత్తు 42.7 మీటర్లు (140 అడుగులు). ఇది బాటు గుహల అడుగు భాగాన గల శ్రీ ముగుగన్ కోవిల్ వద్ద ఉంది. దీని నిర్మాణానికి 3 సంవత్సరాల కాలం పట్టింది. దీనిని జనవరి 2006 న "తైపూసం" పండగ సందర్భంగా ఆవిష్కరించారు. 

## ప్రాముఖ్యత
* ఈ విగ్రహ నిర్మాణానికి మలేసియా 2.5 మిల్ రింగిట్ లను వ్యయం చేసింది.
* 250 టన్నుల స్టీలు కడ్డీలు, 1,550 ఘనపు మీటర్ల కాంక్రీటు, 300 లీటర్ల బంగారు పూత లను ఈ విగ్రహానికి వినియోగించారు.
* భారత దేశం నుండి 15 శిల్పాలు.
* 100,000 మంది హిందువులు ప్రారంభ వేడుకలను వీక్షించారు.

## ప్రఖ్యాత సంస్కృతి
* ఈ విగ్రహాన్ని 2007 లో విడుదలైన భారతీయ చలన చిత్రం బిల్లాలో చూపించారు.

## మూలాలు

## ఇతర లింకులు

వర్గం:హిందూ దేవతలు
వర్గం:మలేసియా
వర్గం:భారతదేశంలో విగ్రహాలు
సాయి ధరమ్ తేజ్

**సాయి ధరమ్ తేజ్**, తెలుగు నటుడు, "మెగాస్టార్" చిరంజీవికి మేనల్లుడుగా చలన చిత్ర రంగ ప్రవేశం చేసాడు. తను వై.వి.ఎస్. చౌదరి "రేయ్" చిత్రంతో చిత్ర పరిశ్రమ లోకి అడుగు పెట్టి, "పిల్లా  నువ్వులేని జీవితం" చిత్రంతో తెరంగేట్రం చేసాడు.

## బాల్యం, విద్యాభ్యాసం

సాయి ధరమ్ తేజ్ నటుడు చిరంజీవి చెల్లలు విజయ దుర్గ కొడుకు. చిరంజీవితో పాటు నటులు పవన్ కళ్యాణ్, నాగబాబులకు వరసకు మేనల్లుడు అవుతాడు. చలన చిత్ర నటులు రామ్ చరణ్, వరుణ్ తేజ్, తనకు బావ వరస వాళ్ళు అవుతారు. సాయి ధరమ్ తేజ్ చదువులో సగటు విద్యార్థి. తన 10వ తరగతి హైదరాబాద్ లో చదివాడు. తన డిగ్రీ సెయింట్ మేరీ కాలేజీలో, ఎం.బి.ఏ (MBA) ఐ.ఐ.పీఎం(IIPM) లో చదివాడు.

## చలనచిత్రరంగ ప్రస్థానం
నట శిక్షకుడు ఎన్.జె. భిక్షు దగ్గర నటనలో శిక్షణ తీసుకున్నాడు.

## తెలుగు చిత్ర ప్రస్థానం

## పురస్కారాలు

* 2014: సైమా ఉత్తమ తొలిచిత్ర నటుడు - పిల్లా నువ్వు లేని జీవితం

## మూలాలు

## బయట లంకెలు

* ఫేస్‌బుక్ లో  సాయి ధరమ్ తేజ్
* ఇంస్టాగ్రాం లో  సాయి ధరమ్ తేజ్ జెట్ పంజా

వర్గం:తెలుగు సినిమా నటులు
వర్గం:1987 జననాలు
వర్గం:జీవిస్తున్న ప్రజలు
వర్గం:తెలుగువారు
వర్గం:హైదరాబాదు జిల్లా సినిమా నటులు
వర్గం:సినీ వారసత్వం గల తెలుగు సినిమా వ్యక్తులు
ఉప్పరపాలెం (ఈపూరు మండలం)

**ఉప్పరపాలెం,** పల్నాడు జిల్లా ఈపూరు మండలానికి చెందిన రెవెన్యూయేతర గ్రామం.

## గ్రామంలో మౌలిక వసతులు
ఈ గ్రామములో తపలాశాఖ బ్రాంచ్ కార్యాలయం ఉన్నది.  

## మూలాలు

## వెలుపలి లింకులు

వర్గం:ఈపూరు మండలం లోని రెవిన్యూయేతర గ్రామాలు
మొగళ్ళూరు

మొగళ్ళూరు, ఆంధ్రప్రదేశ్ రాష్ట్రం, ప్రకాశం జిల్లా గుండ్లూరు మండలానికి చెందిన రెవెన్యూయేతర గ్రామం. 
## గ్రామంలో ప్రధాన పంటలు
వరి, అపరాలు, కాయగూరలు

## గ్రామంలో ప్రధాన వృత్తులు
వ్యవసాయం, వ్యవసాయాధారిత వృత్తులు
## మూలాలు

## వెలుపలి లంకెలు
బాబా వాంగ

**బాబా వాంగ** బల్గేరియా దేశానికి చెందిన ఒక ప్రపంచ ప్రసిద్ధ కాలజ్ఞాని. ఈవిడ జోస్యం చాలా సందర్భాలలో నిజమైనది.బాబా వాంగ బతికున్నప్పుడు ఆమె చెప్పిన మాటలు నిజమవుతుండడంతో ధనవంతులు, వివిధ దేశాలకు చెందిన రాజకీయ నాయకులు ఆమె వద్దకు వెళ్లి తమ భవిష్యత్ గురించి చెప్పించుకునేవారు.

## నేపధ్యము
ఫ్రెంచ్ ఆధ్యాత్మికవేత్త నోస్ట్రడామస్ కన్నా ఎక్కువ కచ్చితంగా ప్రపంచ భవిష్యత్ పరిణామాలు అంచనా వేసినదీ బల్గేరియాకు చెందిన బాబా వాంగ. ఆమె 1996లో తన 85వ ఏట చనిపోయారు. ఇప్పుడు చెబుతున్నవన్నీ ఆమె అంతకుముందే అంచనావేసినవి. తన చిన్నప్పుడు వచ్చిన ఓ భయంకర పెనుతుపానులో చిక్కుకుని కళ్లు పోగొట్టుకున్న బాబా వాంగ దూరదృష్టితో భవిష్యత్ పరిణామాలను వీక్షించారని ప్రతీతి

## ఫలించిన జోస్యాలు
రెండు లోహ విహంగాలు అమెరికాను తీవ్రంగా దెబ్బతీస్తాయని, వేలాది మంది అమాయక ప్రజలు మరణిస్తారని బాబా వాంగ 1989లో చెప్పడం, 2001, సెప్టెంబరు 11న అమెరికా ట్విన్ టవర్స్‌పై జరిగిన దాడి గురించేనని ఆమె అనుచర వర్గాలు పేర్కొన్నాయి. అలాగే 1950లో సముద్రపు అలలు భూభాగాన్ని కబళించివేస్తాయని చెప్పడం 2004, డిసెంబరు 26వ తేదీన ఇండోనేసియా, సుమిత్ర దీవులను కుదిపేసిన సునామీ గురించి చెప్పడమేనని ఆ వర్గాలు అన్నాయి. క్రిస్మస్ రోజుల్లో వచ్చిన ఆ సునామీని బాక్సింగ్ డే సునామీ అని కూడా వ్యవహరిస్తున్నారు.

## భవిష్యత్తు
భూమండలంపై వచ్చే పెను వాతావరణ మార్పుల గురించి కూడా ఆమె 60 ఏళ్ల క్రితమే ఊహించారు. ధ్రువ ప్రాంతాల్లో మంచుకొండలు కరిగిపోతాయని, ఫలితంగా సముద్ర మట్టాలు పెరిగిపోతాయని, వేడి ప్రాంతాలు చల్లగాను, చల్లటి ప్రాంతాలు వేడిగాను మారిపోతాయని, అగ్ని పర్వతాలు బుసలకొడతాయని చెప్పింది.

అమెరికా 44వ అధ్యక్షుడిగా ఓ ఆఫ్రికన్-అమెరికన్ ఎన్నికవుతారని, ఆయనే అమెరికాకు ఆఖరి అధ్యక్షుడవుతారని కూడా బాబా వాంగ అంచనా వేసినట్టు అనుచర వర్గాలు చెబుతూ వస్తున్నాయి. 44వ అధ్యక్షుడిగా బరాక్ ఒబామా ఎన్నికయ్యాడు. కానీ ఆయన తర్వాత 2017 లో డోనాల్డ్ ట్ర౦ప్ ఎన్నికయ్యారు.
2130 నాటికల్లా భూభాగంపై ఒక్క జీవి కూడా మిగలకుండా నశించి పోతుందని, అంతరిక్షవాసుల సహకారంతో సముద్ర గర్భంలో మానవులు జీవిస్తారని వాంగ అంచనా వేసింది. 3005 నాటికి అంగారక గ్రహంపై కూడా యుద్ధం జరుగుతుందని, 3,797 నాటికి ఈ భూమండలమంతా నశించి పోతుందని, అప్పటికే భూమి మీద మిగిలిన మానవులు మరో సౌర వ్యవస్థలోకి వెళ్లిపోతారని కూడా ఆమె అంచనా వేసింది.ప్రముఖ జ్యోతిష్యలు కొమర్రాజు భరద్వాజ్ శర్మ 

## ఇవి కూడా చూడండి
*పోతులూరి వీరబ్రహ్మేంద్రస్వామి
*నోస్ట్రడామస్

## మూలాలు
దేవనహళ్ళి

**దేవనహళ్ళి** (పాత పేర్లు దేవనదొడ్డి, దేవనపుర, యూసుఫాబాద్) కర్ణాటక రాష్ట్రంలోని బెంగుళూరు గ్రామీణ జిల్లాకు చెందిన ఒక పట్టణం. ఇది బెంగుళూరు నగరానికి 30 కి.మీ.ల దూరంలో ఉంది.ఇది బెంగుళూరు గ్రామీణ జిల్లాలో ఉన్న నాలుగు శాసనసభ నియోజకవర్గాలలో ఇది ఒకటి.దేవనహళ్ళి నియోజకవర్గం షెడ్యూల్డు కులాలకు రిజర్వు చేయబడింది. 2013లో ఈ నియోజకవర్గం నుండి జేడీఎస్‌ అభ్యర్థి పిళ్ళముని శ్యామప్ప శాసనసభకు ప్రాతినిధ్యం వహిస్తున్నాడు.

## [[దేవనహళ్లి కోట]]
thumb|250x250px|దేవనహళ్ళి కోట
దేవనహళ్ళి తొలుత గంగవాడిలో భాగంగా ఉండేది. తరువాత ఇది రాష్ట్రకూటుల పాలనలోకి వచ్చింది. ఈ ప్రాంతాన్ని రాష్ట్రకూటులు, నోలంబులు, పల్లవులు, చోళులు, హొయసలులు, విజయనగర పాలకులు వరుసగా పాలించారు. ఈ కోటను సా.శ.1501లో విజయనగర సామ్రాజ్యపు సామంతరాజైన అవతి రాజు మల్లబైరేగౌడ దేవనదొడ్డి (ప్రస్తుతం దేవనహళ్ళి) లో కట్టించాడు. ఈ కోట సా.శ.1747లో మైసూరు సామ్రాజ్యపు ఒడయారు రాజుల ఆధీనంలోకి వచ్చింది. తరువాత ఇది పలుమార్లు మరాఠాల హస్తగతమై చివరకు హైదర్ అలీ, టిప్పు సుల్తానుల ఆధీనంలోకి వచ్చింది. టిప్పు సుల్తానుకు ఇది జన్మస్థలం మాత్రమే కాక మృగయావినోదానికి ఇష్టమైన ప్రదేశం. సా.శ.1791లో ఈ కోట లార్డ్ కార్న్‌వాలిస్ వశమైంది. ఈ కోట అండాకారపు ఆకృతిలో విశాలమైన ప్రాకారంతో 12 అర్ధవలయాకారపు బురుజులతో రాళ్ళు, ఇటుక, గారలతో నిర్మించబడి ఉంది. ఈ కోటకు తూర్పు, పడమర దిశలలో ప్రవేశద్వారాలున్నాయి.

## బెంగళూరు అంతర్జాతీయ విమానాశ్రయం

బెంగళూరు అంతర్జాతీయ విమానాశ్రయం కారణంగా బెంగళూరు గ్రామీణ జిల్లా, దేవనహళ్ళి తాలూకా ప్రపంచపటంలో గుర్తింపు పొందింది. 2008, మే 23వ తేదీన కర్ణాటక రాష్ట్రపు మొట్టమొదటి అంతర్జాతీయ విమానాశ్రయం ఇక్కడ ప్రారంభించబడింది. బెంగళూరు నగరం నుండి సుమారు 32 కి.మీ.దూరంలో ఉన్న ఈ విమానాశ్రయానికి రహదారి మార్గాలు అనుసంధానమై ఉన్నాయి. "హైస్పీడ్ రైలు", "ఎక్స్‌ప్రెస్ వే" మార్గాల బ్లూప్రింట్ తయారు చేయబడింది. టాక్సీ సౌకర్యం, ప్రతి 15 నిమిషాలకొక కె.ఎస్.ఆర్.టి.సి.బస్ సౌకర్యం ఏర్పాటు చేయబడింది. బెంగళూరు ఏ మూల నుండి ఐనా గంట, గంటన్నరలోపు విమానాశ్రయానికి చేరుకోవచ్చు. ప్రయాణీకుల సౌకర్యం కొరకు "బి.ఐ.ఎ.ఎల్ సహాయవాణి" సౌలభ్యం ఉంది. సహాయవాణి సంఖ్య:40581111 ద్వారా విమానాశ్రయానికి రవాణా సౌకర్యాల వివరాలు, ఇతర సాధారణ విషయాలు ఫోన్ ద్వారా తెలుసుకోవచ్చు. విమానాశ్రయంలో 53 చెక్-ఇన్ కౌంటర్లు, 18 స్వయం పరిశీలన యంత్రాలు ఏర్పాటు చేయబడ్డాయి. పిల్లల సౌకర్యం కొరకు ఔషధాలయం, డయాపర్లు మార్చుటకు, పిల్లలకు పాలుత్రాగించడానికి ప్రత్యేక స్థలాలు ఉన్నాయి.

## ఇతర విశేషాలు

దేవనహళ్ళి టిప్పు సుల్తాన్ జన్మించిన ప్రదేశం. టిప్పు సుల్తాన్ కోట ఇక్కడి పర్యాటక స్థలం. డి.వి.గుండప్ప నివసించిన పాత ఇల్లు ఇక్కడ ఉంది. ఈ పట్టణం "పంపర పనస" పళ్ళకు ప్రసిద్ధి. ఇక్కడి నుండి పంపరపనస పళ్ళు దుబాయ్, షార్జా మొదలైన ప్రదేశాలకు ఎగుమతి అవుతాయి.

## దేవాలయాలు

ఈ పట్టణంలో వేణుగోపాలస్వామి దేవస్థానం, చంద్రమౌళీశ్వర దేవస్థానం పేరు గడించినవి.ప్రతి దీపావళికి చంద్రమౌళీశ్వర స్వామి దేవస్థానంలో లక్షదీపోత్సవాలు కన్నులపండుగగా జరుగుతాయి. పురాతనమైన నగరేశ్వర దేవాలయం సమీపంలోని విజయపురలో ఉంది.

## మూలాలు

## బయటి లింకులు
*   బెంగళూరు అంతర్జాతీయ విమానాశ్రయం
*  దేవనహళ్ళి దేవాలయాలు

వర్గం:కర్ణాటక
వర్గం:కర్ణాటక నగరాలు, పట్టణాలు
ముంబై ఎల్‌టీటీ - కాకినాడ పోర్ట్ ఎక్స్‌ప్రెస్

**ముంబై ఎల్‌టీటీ - కాకినాడ పోర్ట్ ఎక్స్‌ప్రెస్** భారతీయ రైల్వేలు వ్యవస్థలో ఒక ఎక్స్‌ప్రెస్ రైలు. ఇది ముంబై ఎల్‌టీటీ రైల్వే స్టేషను, కాకినాడ పోర్ట్ రైల్వే స్టేషను మధ్య నడుస్తుంది.
## ప్రత్యేక నిలుపుదల
సహజ్ మార్గ్ ఆధ్యాత్మికత ఫౌండేషన్ చేగూర్ (షాద్నగర్, తిమ్మాపూర్ స్టేషన్ల మధ్య) వద్ద నిర్వహించు ఆధ్యాత్మిక సమావేశానికి హాజరు అయ్యే ప్రయాణికుల ప్రయాణం సులభతరం కొరకు భారతీయ రైల్వేలు వికారాబాద్ స్టేషన్లో ఒక నిమిషం విరామము అందించడానికి నిర్ణయించారు.
వివరాలు ఈ క్రింద విధంగా ఉన్నాయి: - 
* రైలు నెంబరు 11019 ఛత్రపతి శివాజీ టెర్మినస్ - భువనేశ్వర్ కోణార్క్ ఎక్స్‌ప్రెస్ 27.4.2016 నుండి 30.4.2016 వరకు 05,51 గంటలకు వికారాబాద్ స్టేషన్ వద్దకు చేరుకొని, 05.52 గంటలకు నిష్క్రమిస్తుంది.
* రైలు నెంబరు 17222 లోకమాన్య తిలక్ టెర్మినస్ - కాకినాడ ఎక్స్‌ప్రెస్ 29.4.2016 తారీఖున 00,30 గంటలకు వికారాబాద్ స్టేషన్ వద్దకు చేరుకొని, 00.31 గంటలకు నిష్క్రమిస్తుంది.
## మూలాలు

వర్గం:భారతీయ రైల్వేలు ప్రయాణీకుల రైళ్లు
వర్గం:భారతీయ ఎక్స్‌ప్రెస్ రైళ్ళు
వర్గం:మహారాష్ట్ర రైలు రవాణా
వర్గం:ఆంధ్రప్రదేశ్ రైలు రవాణా
గోరక్షా దివస్

2015 డిసెంబరు 10 నుంచి తెలుగు రాష్ట్రాల్లో **గోరక్షా దివస్** (గోరక్షణ దినం) జరుపుతున్నారు. గోవును రక్షించాలనే సదుద్దేశంతో స్వామి పరిపూర్ణానంద ఇచ్చిన పిలుపు మేరకు ఈరోజు ‘గోరక్షా దివస్’ నిర్వహిస్తున్నారు. ఈరోజు హిందువులంతా గోవును పూజించాలని స్వామి పరిపూర్ణానంద సూచించారు. ఆయన పిలుపు మేరకు ప్రపంచ వ్యాప్తంగా ఉన్న హిందువులంతా గోపూజలు చేశారు. ఈ రోజు నుంచి గోవధ నిర్మూలనకు కృషి చేస్తామని హిందువులంతా ప్రతిజ్ఞ చేశారు. గోవు ఆధ్మాత్మికంగానూ, ఆరోగ్యానికి చేసే మేలు గురించి ఈరోజు ప్రచారం చేస్తారు.
thumbnail
## మూలాలు

## ఇతర లింకులు
* లోయర్‌ ట్యాంక్‌బండ్‌ గోశాలలో గోరక్షా దివస్‌

వర్గం:దినోత్సవాలు
వర్గం:హిందూ మత ఉద్యమాలు
సింహపురి ఎక్స్‌ప్రెస్

**సికింద్రాబాద్ - గూడూరు సింహపురి సూపర్‌ఫాస్ట్ ఎక్స్‌ప్రెస్** భారతీయ రైల్వేలు వ్యవస్థలో ఒక సూపర్‌ఫాస్ట్ ఎక్స్‌ప్రెస్ రైలు. ఇది సికింద్రాబాద్ రైల్వే స్టేషను, గూడూరు రైల్వే స్టేషను మధ్య నడుస్తుంది.
## వ్యుత్పత్తి
ఈ రైలు నెల్లూరు యొక్క పూర్వనామం అయిన "సింహపురి" పేరుతో పిలువబడుతుంది.
## రైలు సంఖ్యలు
* 12709 గూడూరు - సికింద్రాబాదు &mdash; సింహపురి సూపర్ ఫాస్టు ఎక్స్‌ప్రెస్
* 12710 సికింద్రాబాదు - గూడూరు &mdash; సింహపురి సూపర్ ఫాస్టు ఎక్స్‌ప్రెస్

ఈ రైలు మార్గంలో ముఖ్యైన స్టేషన్లు నెల్లూరు, విజయవాడ జంక్షన్, వరంగల్ అంరియు ఖాజీపేట జంక్షన్ 
## సమయ పట్టిక

## కోచ్ల అమరిక
* లగేజ్/బ్రేక్ వ్యాన్ - 2;
* జనరల్ లేదా II క్లాసు - 3;
* ఎసి III టైర్ - 2;
* ఎసి II టైర్ - 2;
* మొదటి తరగతి కం ఎసి II టైర్ - 1;
* స్లీపర్ క్లాసు - 14
* ప్రతీ భోగీలో సీట్ల సంఖ్య -90
## ఇంజను
12710/12709 సంఖ్యలు గల ఈ రైలును లాలాగూడ లోకో షెడ్ కు చెందిన WAP4 ఇంజను లాగుతుంది.
## భోగీలను పంచుకొనే యితర రైలు
ఈ రైలు యొక్క భోగీలను సికింద్రాబాదు నుండి ముంబై వరకు ప్రయాణిస్తున్న దేవగిరి ఎక్స్‌ప్రెస్ పంచుకుంటుంది.
## సంఘటనలు
* 2015 సెప్టెంబరు 11 : ఐపీఎస్ అధికారిపై సింహపురి ఎక్స్ ప్రెస్ లో ఓ దొంగ దాడి చేశాడు. పోలీస్ బాస్ చేతులు వెనక్కు కట్టిపడేసి నగలు, నగదు దోచుకోవడమే కాక ముఖంపై పిడిగుద్దులు కురిపించాడు. ఈ దాడిలో ఐపీఎస్ ఆఫీసర్ కు తీవ్రగాయాలు కాగా, తన పని ముగించుకున్న దొంగ నింపాదిగా రైలు దిగి పారిపోయాడు. నెల్లూరు జిల్లా గూడూరు సమీపంలో చోటుచేసుకున్న ఈ ఘటనలో ఏపీ పోలీస్ అకాడెమీ (అప్పా) డిప్యూటీ డైరెక్టర్ గా పనిచేస్తున్న మహిళా ఐపీఎస్ అధికారిణి మునిరత్న (నాన్ ఐపీఎస్ కేడర్) కు రక్తం వచ్చేలా గాయాలయ్యాయి.

## చిత్రమాలిక

File:Simhapuri and Devgiri Express Nameboard 01.jpg|దేవగిరి ఎక్స్‌ప్రెస్ తో ర్యాక్ షేరింగ్ 
File:Simhapuri & Devagiri Express.jpg|సింహపురి ఎక్స్‌ప్రెస్ 
File:Devgiri Express 03.jpg|సింహపురి ఎక్స్‌ప్రెస్ 


## మూలాలు

వర్గం:భారతీయ రైల్వేలు ప్రయాణీకుల రైళ్లు
వర్గం:ఆంధ్రప్రదేశ్ రైలు రవాణా
దక్షిణ ఎక్స్‌ప్రెస్

**హైదరాబాదు - హజ్రత్ నిజాముద్దీన్ దక్షిణ్ సూపర్‌ఫాస్ట్ ఎక్స్‌ప్రెస్** భారతీయ రైల్వేలు వ్యవస్థలో ఒక సూపర్‌ఫాస్ట్ ఎక్స్‌ప్రెస్ రైలు. ఇది హైదరాబాదు రైల్వే స్టేషను, హజ్రత్ నిజాముద్దీన్ రైల్వే స్టేషను మధ్య నడుస్తుంది.

## రైలు రద్దు
### <big>2016</big>
ఉత్తర భారతదేశంలో పొగమంచు కారణంగా, రైలు నంబరు: 12721 హైదరాబాద్ - హజ్రత్ నిజాముద్దీన్ దక్షిణ్ సూపర్‌ఫాస్ట్ ఎక్స్‌ప్రెస్ జనవరి 11, 18, 25 ఫిబ్రవరి1, 8, 15, 22 తేదీల్లోఈ రైలు సేవలు రద్దు చేయబడ్డాయి.

## మూలాలు

## బయటి లింకులు
*
*
*
* http://www.indianrail.gov.in/mail_express_trn_list.html
* http://www.indianrail.gov.in/index.html
* http://www.indianrailways.gov.in/railwayboard/view_section.jsp?lang=0&id=0,1,304,366,537

వర్గం:భారతీయ రైల్వేలు ప్రయాణీకుల రైళ్లు